Mine venner

"Mine venner" er det første kapitel i "Slaget om Byen" og det første kapitel i bogserien. Kapitlet er forholdsvis langt med en længde på 17 sider (side 5 - 21) og 4416 ord.

#### **Karakterer**

Johan Blume - Simon Blume - Poul Blume - Lene Blume - Carl Iversen - Stine Jensen - Aksel Christensen - Lukas Hjorth - Jacob Enevoldsen - John Møller - ældre dame - skolebørn med sten.

#### **Resumé**

Simon døjer med mareridt om den fjendtlige bande, EaS, og Johan må stå op for at trøste ham om natten. I skolen bliver Carl igen uvenner med sin engelsklærer, og han hjemsendes fra skolen i en uge. Simon udviser frustration over, at Johan gentagne gange ignorerer hans ønsker, hvilket leder til en personlig samtale mellem brødrene. Til slut får familien besøg af resten af bandens medlemmer.

## **Plot**

### Akt I

Johan ligger og sover trygt og godt i sin seng, som han plejer, da han bliver vækket af en banken fra Simons værelse. Johan går derfor ind på sin brors værelse for at undersøge sagen. Han opdager, at Simon græder, fordi han har haft et af sine natlige marerid om den fjendtlige bande, EaS. Johan beroliger Simon og overbeviser ham om, at EaS'erne ikke kommer om natten.

Da Simon er faldet til ro, taler brødrene om "GOAL!", fordi bandet har lavet en ny sang ("Where are you?"). Simon glæder sig til at høre bandet synge, men bliver dog vred ved tanken om Aksels ubehagelige opførsel under bandets tidligere optrædener. Simon og Johan bagtaler derfor Aksel og kalder ham blandt andet "Ækle Aksel". Brødrene kommer også til at grine højlydt, da de sammen gør grin med flere af FVTD-bandens andre medlemmer (fx John). Da de har grinet højtlydt i et par minutter, lyder der en trampen ude på gangen, og det går op for Johan og Simon, at de har vækket nogen pga deres latter. Carl åbner døren til værelset og beder dem om at være stille. Da Carl er gået, falder brødrene så i søvn i Simons værelse.

### Akt II

Brødrene vågner næste dag i Simons værelse, hvor man introduceres til deres forældre, Poul og Lene. Da Johan, Simon og Carl har taget afsked med Poul og Lene, cykler de i skole, hvor Johan og Carl skal have engelsk med læreren Stine. Carl bliver som sædvaneligt uvenner med Stine og kalder hende blandt andet en kraftidiot. Dette resulterer i at Carl bliver sendt over på inspektørens kontor, hvor han som straf bliver sendt hjem fra skole i en uge. Da han, Simon og Johan taler om hændelsen i frikvarteret, spørger Carl om han må bo hos Blume-familien i resten af ugen, da han er nervøs for sine forældres reaktion til hans hjemsendelse. Carl kommer tydeligvis fra et dårligt hjem med voldelige forældre, som vil gå amok, hvis han ikke opfører sig ordentligt. Derfor får han lov til at bo hos Johan og Simon i resten af ugen.

Da drengene cykler hjem efter skole, bliver der kastet en sten mod Simons hjul, og han vælter. Det viser sig, at to små børn fra 1. klasse har kastet stenen fra deres skjul i en busk i vejkanten. De løber herefter grinende væk fra busken. Simon vil helst glemme hændelsen og tage hjem, mens Johan og Carl beslutter sig for at sætte efter drengene. Dette gør Simon meget vred og skuffet, da han ikke føler, at han ikke bliver lyttet til, selvom han er intelligent og gammel nok til at have meninger. Carl og Johan indhenter drengene og skælder dem ud på det groveste, men opdager at Simon ikke er til stede, fordi han cyklede hjemad.

Da Carl og Johan også er kommet hjem, går Johan op til Simons værelse for at tale med ham, mens Carl ser fjernsyn med Poul og Lene. Simon er meget afvisende og hører høj musik, som han nægter at skrue ned for. Til sidst ender brødrene dog med at tale sammen og bliver gode venner igen, efter at Simon har gjort det klart, at han ikke føler sig lyttet til.

Da Johan forlader Simons værelse igen, åbner hovedøren og bandens resterende medlemmer (Aksel, Lukas, John og Jacob) træder ind med et brag. De er kommet for at høre "GOAL" synge deres nye sang. Da familien og banden er samlet, optræder "GOAL!", hvilket irriterer Aksel utroligt meget, eftersom han mener at bandet er talentløst. Han provokerer derfor de andre ved at ryge cigaretter og bande højlydt. Samtidig har John glemt sangteksten til "Where are you?", hvilket gør Johan meget vred. Derfor beslutter bandet sig for at synge på dansk i stedet for engelsk. Herefter går Johan op sit værelse for at tage en lur og tænke tilbage på sin tur til Berlin med banden. Da han vågner, spiser han sin yndlingskage (drømmekage) med familien og banden.

## **Fakta**

* "Mine venner" er det første kapitel i bøgerne.
* "Mine venner" er det eneste kapitel, som Anna ikke medvirker i.
* "Mine venner" er det eneste kapitel, hvor en opsigtsvækkende hændelse ikke finder sted.
* "Mine venner" skulle oprindeligt have været et meget dramatisk kapitel, som startede med, at Johans bolig blev stormet af EaS'ere.

## Citater

> "Jeg var altid glad, når de kom på besøg. Det gjorde de dagligt, og det var en god ordning, som vi ikke behøvede at lave om på."
>
> ―Johan Blume til Simon Blume